**OKRUHY KU kolokviálnej časti ŠTÁTNEJ SKÚŠKy (ak. rok 2020/2021)**

**pre končiace ročníky bakalárskeho štúdia**

**v študijnom odbore Ekonómia a manažment,**

**v študijnom programe Manažment**

Štátna skúška sa vykonáva pred skúšobnou komisiou na vykonanie štátnej skúšky. Komisia pre štátne skúšky je minimálne štvorčlenná a menuje ju dekan fakulty. Prácu komisie riadi jej predseda, ktorého menuje dekan fakulty. Priebeh štátnej skúšky a vyhlásenie jej výsledkov sú verejné. Rozhodovanie skúšobnej komisie o výsledkoch štátnej skúšky a obhajoby záverečnej práce sa koná na neverejnom zasadnutí skúšobnej komisie.

**Každý predmet štátnej skúšky sa hodnotí samostatne**. Jednotlivé predmety štátnej skúšky sa hodnotia klasifikačnými stupňami A až FX.

A - výborne – vynikajúce výsledky (numerická hodnota 1),

B - veľmi dobre – nadpriemerné výsledky (1,5),

C - dobre – priemerné výsledky (2),

D - uspokojivo – prijateľné výsledky (2,5),

E - dostatočne – výsledky spĺňajú minimálne kritériá (3),

FX - nedostatočne – (4).

**Celkové hodnotenie štátnej** skúšky sa vypočíta z priemeru známok jednotlivých predmetov štátnej skúšky. Hodnotenie:

A – 1,00 – 1,25

B – 1,26 – 1,75

C – 1,76 – 2,25

D – 2,26 – 2,75

E – 2,76 – 3,00

FX – 3,01 – a vyššie

Ak niektorá časť štátnej skúšky bola hodnotená stupňom nedostatočne (FX), celkové hodnotenie štátnej skúšky je „neprospel“.

**Štátna skúška bakalárskeho štúdia študijného programu Manažment v študijnom odbore Ekonómia a manažment** na Fakulte manažmentu PU v Prešove pozostáva:

1. **z obhajoby záverečnej práce,**
2. **z kolokviálnej štátnej skúšky zo zverejnených okruhov (dvojica predmetov), na ktoré sa študent/ka oficiálne prihlásil/a.**

Štruktúra štátnej skúšky:

1. Obhajoba záverečnej práce sa uskutočňuje pred komisiou pre štátne skúšky a jej súčasťou sú:

* úvodné slovo študenta (oboznámenie s prácou),
* 2 posudky (školiteľ, oponent; ak je práca bez školiteľa - 2 oponenti), Protokol o kontrole originality,
* reakcia študenta na posudky,
* rozprava, diskusia.

1. Zodpovedanie otázok z predmetov štátnej skúšky v rámci vybraného okruhu. Okruhy otázok sú uvedené v ďalšom texte nižšie.

Na Fakulte manažmentu PU v Prešove v akademickom roku 2020/2021 sa **štátne skúšky bakalárske**, ktorých súčasťou sú **obhajoby bakalárskych prác** (vždy spolu) budú konať podľa Harmonogramu ak. roka **od 31.05.2021 do 04.06.2021**.

Výučba pre študentov končiacich ročníkov bakalárskeho štúdia v letnom semestri končí **30.04.2021**, termín odovzdania bakalárskej práce je najneskôr do **07.05.2021 (12:00).** Spôsob registrácie určuje [**Smernica o náležitostiach záverečných prác, ich bibliografickej registrácii, kontrole originality, uchovávaní a sprístupňovaní**](http://www.unipo.sk/public/media/3499/opatrenie%20rektora%20=%20smernica%20ZP.doc).

Absolventovi bakalárskeho štúdia (t.j. štúdia 1. stupňa) po zvládnutí všetkých študijných povinností, úspešnom absolvovaní obhajoby bakalárskej záverečnej práce a úspešnom absolvovaní bakalárskej štátnej skúšky sa udeľuje akademický titul **bakalár,** v skratke **„Bc.“.**

**\*\*\***

**OKRUHY**

***Študent je schopný prezentovať výsledky štúdia vybraných disciplín v súlade s profilom absolventa v rámci základnej manažérskej gramotnosti ako manažérskej kompetencie manažéra podniku a aktívne sa zapája do odbornej diskusie v rámci okruhu.***

**OKRUH A**

**MAKROEKONÓMIA**

Formovanie trhu a trhový mechanizmus. Agregátna ponuka, agregátny dopyt a rovnováha ekonomiky. Makroekonomické veličiny typu produkt a dôchodok, meranie a modifikácie a význam ich poznania. Ekonomický rast a hospodárske cykly (fázy a správanie sa trhových subjektov v jednotlivých fázach, charakteristiky). Úspory, spotreba a investície – funkcie, význam poznania procesov tvorby. Krátke a dlhé obdobie. Trh výrobných faktorov. Trh práce a nezamestnanosť, charakteristika, dôvody vzniku, typy, význam poznania a charakteristika súčasného mikroprostredia. Peniaze a peňažný sektor v makroekonómii, trh kapitálu. Inflácia – charakteristika, dôvody vzniku, typy, význam poznania a charakteristika súčasného makroprostredia. Platobná bilancia a štátny rozpočet. Fiškálna politika, monetárna politika, typy, subjekty a objekty, nástroje a ich účinnosť.

**PODNIKOVÁ EKONOMIKA A PLÁNOVANIE**

Podnik, jeho zložky. Okolie podniku, mikroprostredie, makroprostredie. Podnikanie. Typy podnikateľov, štýly podnikania. Životný cyklus podniku. Kríza podniku. Podnikanie v podmienkach SR - živnosť, slobodné povolania, personálne spoločnosti (verejná obchodná spoločnosť, komanditná spoločnosť), jednoduchá spoločnosť na akcie, kapitálové spoločnosti (spoločnosť s ručením obmedzeným, akciová spoločnosť), družstvo. Pracovná sila. Wöhe a jeho faktory motivácie k práci. Pracovný čas. Inovatívne pracovné režimy - Home office, práca na čiastočný úväzok, delené pracovné miesto, projektové zamestnanie. Mzda. Základné a doplnkové mzdové formy. Majetok podniku. Dlhodobý, krátkodobý. Odpisovanie majetku podniku. Obežný majetok. Podnikové plánovanie - druhy plánov, plánovací proces a kroky plánovacieho procesu. Metódy plánovania – typy a využitie v praxi. Dlhodobé plánovanie.

**OKRUH B**

**MIKROEKONÓMIA**

Podmienky vzniku trhu a základné elementy trhu, individuálna ponuka a individuálny dopyt, faktory, elasticita. Spotrebiteľské správanie (teória užitočnosti, užitočnosť a ďalšie ukazovatele, formovanie dopytu, indiferenčná analýza). Teória výroby, náklady, príjmy a zisk firmy – základné priemerné a marginálne ukazovatele, izokvanta, izokosta, praktický význam poznania. Krátke a dlhé obdobie - Bod uzatvorenia firmy v krátkom období. Podmienka rovnováhy firmy v dlhom období – bod zvratu (Breakeven Point).. Ponuka firmy a trhová rovnováha v dokonalej a nedokonalej konkurencii (monopol, oligopol, monopolistická konkurencia - formy, charakteristika a význam poznania pre súčasnosť).

**FINAČNO-EKONOMICKÁ ANALÝZA**

Genéza, ciele, zásady, postup, metódy finančnej analýzy – analýza ex post a ex ante. Analýza zadlženosti. Analýza rentability. Analýza trhovej hodnoty. Analýza likvidity. Analýza aktivity. Vzťahy medzi finančnými ukazovateľmi. Analýza metód prognózovania finančnej situácie – bonitné a bankrotové modely. Analýza sústav ukazovateľov – paralelná, maticová, pyramídová. Analýza metód kvantifikácie vplyvu determinujúcich činiteľov. Hodnotový manažment – moderné ukazovatele EVA, MVA, RONA.

**OKRUH C**

**MARKETING**

Marketing ako teoretická a praktická disciplína, dôvody jeho vzniku, definície a marketingové koncepcie. Obsah a podstata marketingu, potreby, želania, dopyt, produkty, výmena a transakcia. Marketingové prostredie – makroprostredie a mikroprostredie podniku. SWOT analýza. Marketingový informačný systém a jeho zložky. Marketingový výskum a členenie marketingového výskumu. Nákupné správanie spotrebiteľov a faktory ovplyvňujúce spotrebiteľské správanie. Marketingový mix v klasickom poňatí "4P", moderné a špecifické modely marketingového mixu. Model „4C“ vo vzťahu k modelu „4P“. Produkt a produktová politika, úrovne produktu, životný cyklus produktu, skracovanie a predlžovanie životného cyklu produktu. Cena a cenová politika v marketingu, cenové úpravy a cenová diferenciácia. Moderné metódy marketingovej tvorby cien. Marketingová komunikačná politika, komunikačný proces a komunikačný mix. Reklama - ciele a formy reklamy. Public relations – hlavné prostriedky public relations. Podpora predaja, základné techniky a formy podpory predaja. Osobný predaj a manažment predaja. Priamy marketing a sponzoring. Event marketing a guerilla marketing. E-marketing a jeho formy. Marketingová distribučná politika- druhy a funkcie distribúcie. Marketing služieb a špecifické vlastnosti služieb, marketingový mix služieb. Vzdelávací marketing a marketing neziskových organizácií. Marketingový manažment a marketingové plánovanie. Základné špecifiká a koncepcie medzinárodného marketingu. Etika a etický kódex v marketingu.

**Operačný manažment**

Operačný manažment – predmet, obsah a úlohy; vzťah k ostatným disciplínam s dôrazom na logistické princípy v jednotlivých  oblastiach podniku ako  organizačnej  jednotky; vývoj operačného manažmentu ako disciplíny. Základná terminológia operačného manažmentu. Základné pojmy logistiky. Princíp dekompozície logistického systému. Produkčný systém a jeho členenie, priebeh výrobných tokov. Výrobný proces a jeho členenie. Charakteristiky  produkčných procesov. Hierarchia manažmentu výroby, vzťah manažment – výroba. Zásobovacie a skladovacie systémy. Distribučné a dopravné systémy. Operatívne plánovanie. Organizačné hľadisko produkčných systémov. Nové prístupy k riadeniu výroby – JIT, MRP.

**OKRUH D**

**MANAŽMENT**

Manažment – definície, funkcie, vývoj, smery, tendencie. Manažér – manažérske roly a zručnosti. Plánovanie - podstata a úlohy; plánovací proces; druhy plánov a východiská tvorby plánov. Riadenie pomocou cieľov. Rozhodovanie - funkcie a metódy rozhodovania; proces rozhodovania a výber alternatív. Organizovanie a organizácia – pojem, účel a poslanie; postupy pri vytváraní organizácie; kritéria pre združovanie činností; charakteristiky a základné typy organizačných štruktúr. Kontrola – účel a proces kontroly; stanovenie štandardov; kontrola so spätnou a s doprednou väzbou. Vedenie – definícia, subčinnosti a funkcie vedenia; štýly vedenia; charakteristiky vedúcich. Medziľudské vzťahy na pracovisku; súťaž, spolupráca a riešenie konfliktov. Motivácia a stimulácia - teórie potrieb (Maslow, Aldorfer), Herzbergerova dvojfaktorová teória, McClellandova teória úspechu. Spoločenská zodpovednosť subjektov manažmentu. Piliere manažérskych kompetentností. Etika u subjektov manažmentu. Výkonnosť a jej hodnotenie; pochvala a kritika. Vedenie kolektívov. Základy systémového prístupu.

**PODNIKOVÉ FINANCIE**

Podnik v trhovej ekonomike, podnikanie, právne formy a ciele podnikov. Základné kategórie finančného rozhodovania – konštrukcie výsledku hospodárenia. Model peňažných tokov – cash flow, metódy zostavovania cash flow. Financovanie podnikov – klasifikácia a štruktúra finančných zdrojov. Bilančné pravidlá. Získavanie vlastného kapitálu podniku z interných a externých zdrojov. Alternatívne finančné zdroje – rizikový kapitál a jeho formy. Získavanie cudzieho kapitálu na finančnom trhu – typy úverov a formy cudzích finančných zdrojov. Osobitné úverové formy – finančný leasing, faktoring, forfaiting, franchising. Investovanie a finančné trhy, finančné nástroje. Systém a formy finančnej podpory podnikov – modely finančnej podpory, finančná podpora MSP. Krízový manažment podniku – životný cyklus krízy, finančné otázky krízového riadenia a úlohy finančného manažéra.

**OKRUH E**

**Účtovníctvo**

Význam, cieľ a funkcie účtovníctva. Charakteristika základných prvkov účtovného informačného systému podniku – finančné a manažérske účtovníctvo. Nadnárodná úprava účtovníctva. Právna úprava finančného účtovníctva v Slovenskej republike. Bilančný princíp. Sústava účtov v sústave podvojného účtovníctva (účty súvahové, výsledkové, syntetické, analytické). Charakteristika a účtovné zobrazenie majetku, zdrojov krytia majetku (vlastného imania a záväzkov), nákladov, výnosov a výsledku hospodárenia v sústave podvojného účtovníctva. Oceňovanie majetku a zdrojov krytia majetku. Účtovná dokumentácia. Účtovná uzávierka (prípravné práce uskutočnené pred uzatvorením účtovných kníh, uzatvorenie účtovných kníh). Účtovná závierka (súvaha, výkaz ziskov a strát, poznámky). Ďalšie činnosti nadväzujúce na účtovnú závierku (výročná správa, overenie účtovnej závierky audítorom, register účtovných závierok).

**NÁRODOHOSPODÁRSTVO**

Národné hospodárstvo – podstata, význam, štrukturácia (odvetvová, sektorová, funkčná, organizačná, priestorová). Verejný sektor – ako súčasť NH, príčiny existencie, kritériá členenia, efektívnosť verejného sektora. Hospodárska politika – vymedzenie, podstata, ciele, hierarchia cieľov, nositelia, nástroje, ovplyvňujúce faktory. Typy politík – predmet, nástroje a význam. Primárny sektor, sekundárny sektor, terciárny sektor, kvartérny sektor – vymedzenie, podstata, postavenie v rámci NH. Projekty partnerstva verejného a súkromného sektora – základné charakteristiky, formy spolupráce, priebeh, výhody a riziká.

**OKRUH F**

**PODNIKANIE V MSP**

Podstata a definície podnikania, spoločenský zodpovedné podnikanie. Legislatívne východiská a definície podnikania, proces vzniku právnych subjektov. Všeobecná typológia MSP. Podnikateľské prostredie pre MSP v SR a EÚ a USA (legislatívne, inštitucionálne, finančné). Riadenie MSP: riadenie ĽZ, marketingové riadenie, finančné riadenie. Inovačné aktivity MSP. Využitie informačných technológií v MSP. Financovanie MSP, stanovenie hodnoty MSP. Podnikateľský proces a piliere podnikateľského procesu, osobitosti podnikania na zahraničných trhoch. Biznis plán – podnikateľský zámer a jeho význam v MSP. Podpora podnikateľskej činnosti – štátne odvetvové a rozvojové programy, projekty. Životný cyklus MSP, kríza a zánik podnikania. Význam MSP v národnej ekonomike.

**MANAŽMENT ĽUDSKÝCH ZDROJOV**

Definície riadenia ľudských zdrojov funkcie manažmentu ľudských zdrojov (MĽZ), hlavné úlohy MĽZ. Plánovanie ľudských zdrojov, postup pri plánovaní ľudských zdrojov, obsah plánu ľudských zdrojov v užšom a širšom slova zmysle. Stratégia riadenia ľudských zdrojov, možné typy vzťahu medzi stratégiou riadenia ľudských zdrojov a podnikateľskou stratégiou. Komponenty stratégie a ich obsah. Analýza práce, poslanie metódy výkonu analýzy práce, vstupy z analýzy, oblasti v ktorých sa využíva. Nábor zamestnancov, používané metódy a zdroje získavania. Sprievodné doklady zasielané uchádzačmi v procese získavania. Metódy výberu zamestnancov, postup pri výbere , typy pohovorov. Organizácia výberového pohovoru. Prijímanie zamestnancov, nevyhnutné náležitosti pracovnej zmluvy. Vzdelávanie zamestnancov, formy vzdelávania, postup pri zabezpečovaní vzdelávania. Adaptácia, typy adaptácie, subjektívne a objektívne faktory pôsobiace na adaptáciu. Pracovné vzťahy, typy vzťahov, definície. Pracovná kariéra, typy kariérnych kotiev, zmysel plánovania kariéry, rola jednotlivca a organizácie. Hodnotenie pracovníkov, účel metódy hodnotenia, oblasti využitia. Personálne náklady, členenie, význam sledovania nákladov. Perspektívy rozvoja manažmentu, externé a interné výzvy, na ktoré musí reagovať.

**OKRUH G**

**FINANCIE A MENA**

Ekonomická podstata financií a meny - finančné operácie. Objektívna a subjektívna stránka financií. Finančný systém: B-systém a M-systém, funkcie. Mena, menové agregáty a menové sústavy. Financie podnikateľských subjektov ako sústava peňažných vzťahov. Majetková a kapitálová štruktúra podniku. Eurosystém a menová únia (EMU). Banky, bankový systém a bankové financie. Základy verejných financií - rozpočtová sústava, štátny rozpočet. Medzinárodné financie - význam medzinárodných finančných inštitúcií. Financie, finančné trhy a investovanie, finančný trh z vecného hľadiska. Poistenie a poisťovacie produkty. Riadenie osobných financií – produkty hypotekárneho trhu na zabezpečenie bývania.

**SVETOVÁ EKONOMIKA A MEDZINÁRODNÉ EKONOMICKÉ VZŤAHY**

Svetová ekonomika – podstata, štrukturácia, súčasné vývojové tendencie, globalizácia, globálne problémy svetovej ekonomiky. Medzinárodný pohyb kapitálu – formy. Priame zahraničné investície – vymedzenie pojmu PZI, determinanty PZI, PZI a nadnárodné korporácie, vývoj PZI v rámci svetovej ekonomiky. Medzinárodná ekonomická integrácia – podstata, formy. Európska integrácia. Vznik a vývoj európskych spoločenstiev. Európska únia – Maastrichtské dokumenty, Lisabonská zmluva. Inštitúcie Európskej únie. Menová únia – podstata, konvergenčné kritériá, optimálna menová oblasť, Európska menová únia.

Tlačivo na voľbu okruhu štátnej skúšky je dostupný na:

<https://www.unipo.sk/fakulta-manazmentu/vzdelavanie/informacieprestudentova/dokumenty/>

Zverejnil: 17.04.2021 prodekan pre vzdelávanie a komunikáciu